
ANUNȚ CONCURS

În temeiul dispoziţiilor H.G. nr. 1336/ 28.10.2022 pentru aprobarea Regulamentului cadru privind organizarea şi dezvoltarea carierei personalului contractual din sectorul bugetar plătit din fonduri, Liceul Teoretic “Ştefan Odobleja“ organizează concurs pentru ocuparea unui post contractual vacant de paznic în cadrul Liceului Teoretic “Ştefan Odobleja“ București, Str. Dorneasca nr. 7A, sector 5, pe perioadă nedeterminată.

Durata normală a timpului de muncă este de 8 ore/zi, 40 ore/săptămână.

Calendarul de desfăsurare a concursului:

1. susţinerea probei scrisă: 13.10.2026, ora 10:00, la sediul instituţiei;
2. susţinerea interviului: 16.10.2026, ora 10:00, la sediul instituţiei;
       La concurs poate participa orice candidat care îndeplineşte, cumulativ, următoarele: 

1. condiţii generale :

      Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările si completările ulterioare, si cerinţele specifice prevăzute la art. 542 alin. (1) si (2) din Ordonanţa de urgenţă a Guvernului nr. 57 / 2019 privind Codul administrativ, cu modificările si completările ulterioare:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris si vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările si completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate si, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum si pentru completarea Legii nr. 76/2008 privind organizarea si funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

2. Condiţii specifice:

A) nivel studii : medii;

B) vechimea  necesară ocupării postului: nu e cazul
C) atestat pentru exercitarea ocupatiei de agent de securitate 

D) cunoştinţe de legislaţie specifică postului 

E) abilităţi de comunicare şi relaţionare cu publicul

[image: image2.jpg]


Dosarele de înscriere la concurs se depun la sediul Liceului Teoretic “Ştefan Odobleja“ Bucuresti, Str. Dorneasca nr. 7A, sector 5, la Registratură, de luni până joi în intervalul 09:00 - 15:30, vineri în intervalul 9.00-12.00 si trebuie să conţină în mod obligatoriu următoarele documente:

1. Formularul de înscriere;

2. Actul de identitate (în original si copie) sau orice alt document care atestă identitatea, potrivit legii, după caz;

3. Copia certificatului de căsătorie sau al altui document prin care s-a realizat schimbarea de nume , după caz;

4. Curriculum vitae (redactat dupa modelul de CV european) susţinut cu documente doveditoare anexate;

5. Copii ale actelor de studii care atestă îndeplinirea condiţiilor specifice postului;

6. Carnetul de muncă/ Raport REVISAL per salariat în copie, respectiv adeverinţele care atestă vechimea în muncă;

7. Certificat medical în original eliberat de medicul de familie cu cel mult 6 luni înaintea derulării concursului;

8. Cazier judiciar, în original, extrasul de pe cazierul judiciar sau declaraţie pe propria răspundere că nu are antecedente penale (până la începerea probei scrise candidatul trebuie să aducă cazierul în original);

9. Certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum si pentru completarea Legii nr. 76/2008 privind organizarea funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum si orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

10. Alte documente;

11. Opisul dosarului, în două exemplare, pe care se va consemna numărul total de file; un exemplar se restituie, cu semnătura persoanei care a depus dosarul.

Toate paginile dosarului vor fi numerotate.

Adeverinţa care atestă starea de sănătate conţine, în clar, numărul, data, numele emitentului si calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Calendarul de desfăşurare a concursului:

· termen limită de depunere a dosarelor: 02.10.2026 ora 14.00, la sediul instituţiei la Registratură,;

· selecţie dosare 06.10.2026 ora 12.00;

· afisarea rezultatelor selecţiei  07.10.2026, ora 10:00;

· depunere contestaţii la selecţia de dosare: 07.10.2026, în intervalul 09.00- 12.00, la sediul instituţiei;

· soluţionare si afişare rezultate contestaţii: 08.10.2026, ora 10.00 la sediul instituţiei;

· susţinere probă scrisă: 13.10.2026, ora 10:00, la sediul instituţiei;

· afisare rezultate probă scrisă: 14.10.2026, ora 12.00, la sediul instituţiei;

· contestații probă scrisă: 14.10.2026, ora 13:00-15:00, la sediul instituței;

· rezultate finale proba scrisă:  15.10.2026, ora 10:00, la sediul instituței;

· susţinerea interviului: 16.10.2026, ora 10:00, la sediul instituţiei;

· afisarea rezultatelor la interviu: 19.10.2026, ora 12.00, la sediul instituţiei;

· depunere contestaţii: 19.10.2026, în intervalul 13.00- 15.00, la sediul instituţiei;

· afisare rezultate contestaţii  20.10.2026, ora 12.00, la sediul instituţiei;

· afisare rezultate finale  21.10.2026, ora 10.00, la sediul instituţiei;

NOTĂ: Durata probei practice este de 2 ore. Durata interviului este de 30 minute.

Proba practică și proba de interviu se evaluează pe bază de punctaj, punctajul maxim fiind de 100 de puncte.

Se pot prezenta la următoarea etapă numai candidaţii declaraţi admişi la etapa precedentă.

Sunt declarați admiși la proba practică și interviu candidații care au obținut minim 50 de puncte la fiecare probă în parte.

Interviul și proba practică se notează pe baza criteriilor prevăzute și a punctajelor maxime stabilite de comisia de concurs pentru aceste criterii prin planul de interviu, respectiv planul probei practice .

Se consideră admis la concursul pentru ocuparea postului, candidatul care a obținut cel mai mare punctaj , cu condiția să fi obținut punctajul minim necesar .

La punctaje egale, candidații aflați în această situație vor fi invitați la un nou interviu în urmă căruia comisia va decide asupra candidatului câștigător.
BIBLIOGRAFIE :
1. Legea nr. 333/2003, republicată, privind paza obiectivelor, bunurilor, valorilor și protecția persoanelor, cu modificările și completările ulterioare; 
 2. Hotărârea Guvernului nr. 301/2012 pentru aprobarea Normelor metodologice de aplicare a Legii nr. 333/2003 privind paza obiectivelor, bunurilor , valorilor si protecția persoanelor, cu modificările și completările ulterioare. 
 3. Legea nr. 319/2006 a securității și sănătății în muncă, cu modificările și completările ulterioare — Capitolul IV;
 4. Hotărârea Guvernului nr. 1425/2006 pentru aprobarea Normelor metodologice de aplicare a prevederilor Legii securității și sănătății în muncă nr. 319/2006 - Capitolul V;  
5. Legea nr. 307/2006 privind apărarea împotriva incendiilor, republicată, cu modificările și completările ulterioare - Capitolul II, secțiunea 1 secțiunea a 6-a;  
6. Legea 53/2003 – Codul muncii - Titlul XI. Răspunderea juridică. Capitolul I, II, III; 
7.  OME nr. 5726/2024 privind Regulamentul-cadru de organizare şi funcţionare a unităţilor de învăţământ preuniversitar  
TEMATICA:
1. Personalul de pază (componența, condițiile pe care trebuie sa le îndeplinească persoana care urmează să îndeplinească atribuțiile de pază sau protecție)  
2. Dotarea personalului de pază;  
3. Atribuțiile personalului de pază;  
4. Documente specifice necesare executării evidentei serviciului de paza și modelele acestora;  
5. Obligațiile lucrătorilor/salariaților;  
6. Răspunderi și sancțiuni;  
7. Instruirea lucrătorilor în domeniul sănătății și securității în muncă;  
8. Personalul nedidactic (prevăzut în Regulamentul-cadru de organizare și funcționare a unităților de învățământ.
I. ATRIBUȚII SPECIFICE POSTULUI – EXTRAS DIN FIȘA POSTULUI DE PAZNIC

· raspunde de toate sectoarele, asigurand paza si securitatea lor si a unitatii de invatamant;
· supravegheaza starea si miscarea bunurilor aflate in raza de actiune; 
· controleaza formele legale de intrare-iesire a bunurilor  din incinta unitatii de invatamant;
· la intrarea in schimb  controleaza cladirile  si celelalte spatii din dotarea scolii;
· raspunde de integritatea dotarilor si perfecta functionare a pichetelor de incendii potrivit normelor de prevenire si stingere a incendiilot;
· in afara orelor  stabilite prin program, interzice accesul oricaror persoane straine in scoala, cu exceptia persoanelor autorizate si a parintilor elevilor (conditionat de acceptul de principiu al conducerii); 
· respectă și aplică procedurile de acces a elevilor, personalului precum și a persoanelor străine în unitate; 
· respecta graficul de schimbare a turelor, aprobat de conducerea scolii;
· intocmeste proces-verbal de predare-primire si raporteaza neregulile constatate administratorului;
· raspunde pentru neregulile constatate  pe timpul serviciului.
II. ALTE ATRIBUȚII.  
În functie de nevoile specifice ale unității de învățământ, salariatul este obligat să îndeplinească și alte sarcini repartizate de angajator, în condițiile legii. 
Relații suplimentare se pot obține la sediul unității, Serviciul Administrativ, tel. : 021 411 22 13, între orele 09.00-15:00, în zilele lucrătoare.

